تورکیه مکزیکا سناتی‌نین 1915-جی ایل حادثه‌لری ایله باغلی ائرمنی ادعا‌لارینی تانییان قرارینی سرت شکیلده پیسله‌ییب.
تورکیه خاریجی ایشلر ناظیرلیگی مکزیکا سناتی‌نین سؤزوگئدن قراری ایله باغلی یازیلی آچیقلاما یاییب.
آچیقلامادا "مکزیکا سناتی‌نین 8 فوریه 2023-جو ایلده قبول ائتدیگی و 1915-جی ایل حادثه‌لری‌نین "سوی قیریم" کیمی تانینماسی قراری تاریخی سیاسی موتیو‌لرله یئنی‌دن یازماق اوچون اعتبارسیز بیر جهددیر. بو قراری رد ائدیر و سرت شکیلده قیناییریق. خاطیرلادیریق کی، قانون وئریجی اورقان‌لارین تاریخی شرح ائتمک و محاکیمه ائتمک صلاحیتی یوخدور" ایفاده‌لریندن ایستیفاده ائدیلیب.
آچیقلامادا قئید اولونوب کی، سؤزوگئدن جهد بیرلشمیش میللت‌لر تشکیلاتی‌نین (بمت) سوی قیریمین قارشی‌سی‌نین آلینماسی و جزالاندیریلماسی حاقیندا کنوانسیونون و آوروپا اینسان حاق‌لاری محکمه‌سی‌نین (آیهم) 1915-جی ایل حادثه‌لری‌نین قانونی بیر موباحیثه مؤوضوعسو اولدوغونو تصدیق ائدن قرارلارینی آچیق شکیلده پوزور. بو قرارین تورکیه-ده زلز‌له‌ده آختاریش-قورتارما ایشلری‌نین آپاریلدیغی دؤوره تصادف ائتمه‌سی‌نین تأسف دوغوردوغو و بونون تورکیه-مکزیکا دوست‌لوغونا سیغمادیغی دا وورغولانیب.
آچیقلامادا "مکزیکا سناتینی تاریخ‌دن دوشمنچی‌لیک یاراتماغا چالیشان بعضی دایره‌لرین گوندمینه خیدمت گؤسترمک عوضینه، بو سهو آددیمی دوزلتمه‌یه دعوت ائدیریک" دئییلیب.
